**Den Konservative Vælgerforening Aalborg**

Bestyrelsesmøde – Referat

**Tid og Sted:**

06-05-2025, kl. 19:00-21:00 – Nielsmindevej 48, 9210 Aalborg SØ

**Deltagere:**

**Bestyrelse**: Peter Brix (formand), Michael Thorvig (næstformand), Pia Wagner Thiessen, Lene Burchardt, Søren Faurholt, Christian Strier Nyholm Jacobsen, Mikkel Vest

**Suppleanter uden stemmeret**: Thomas Hust, Line Rishøj

**KU-repræsentant med stemmeret**: Gabriel Aaen

**KS-repræsentant:** Valdemar Kristian Mejlholm

**Dagsorden**:

1. **Velkomst og godkendelse af dagsorden**

Dagsordenen blev godkendt.

1. **Orienteringer fra:**
   1. Formanden

Medlemsstatus: 1 udmeldt, 6 indmeldte, i alt 233 medlemmer.

Der var storkredsmøde den 28.4. Pia Buus deltog for en kort orientering. Det blev på mødet besluttet, hvor mange ressourcer de enkelte kandidater skal have til valgkamp.

Partiet har tilbudt hjælp til SoME, men den eneste storkreds, der ikke havde meldt tilbage, var Nordjylland. Michael Thorvig og Mette Flauenskjold har meldt ind på tilbuddet.

Der er 52 tilmeldte til spisning i forbindelse med arrangementet med Mona Juul torsdag den 8.5. De 21 tilmeldte er fra Aalborg. Der bliver taget billeder af byrådskandidaterne inden arrangementet.

Vedr. plakatklistring er der 9 tilmeldte til dag 1 og 6 til dag 2. Line sørger for drikkevarer, der bestilles pizzaer på dagene.

Det besluttes, at der sendes en mail ud sammen med referatet fra opstillings-generalforsamlingen. I mailen fortæller vi om listen og vedhæfter det slideshow, som blev vist til generalforsamlingen. Peter laver udkast til en mail.

Der skal laves en nyhedsmail inden sommerferien, hvor vi fortæller om, at der er medvind i det konservative folkeparti i Aalborg. Til mailen skal der være historier om:

* Aalborgs stærkeste hold
* Det stærke samarbejde mellem KU og vælgerforeningens bestyrelse
* Opstillingslisten, herunder at de fem byrådsmedlemmer står øverst
  1. KU

Der er lavet begivenhed til plakatklistring tirsdag. Gabriel skriver ud vedr. behov for kørelejlighed. Der afholdes 115-års jubilæum 28.6., og i den forbindelse vil KU gerne have det beløb, der tidligere blev bevilget til sommerhustur. Dette nikkes der til.

KU overvejer at få lavet flyers vedr. promovering af KU.

Der er fortsat medlemsvækst, pt. er der 115 medlemmer af KU-Aalborg. Det fortælles der om i næste nyhedsbrev.

Der er deltagelse fra KU til Folkemødet i juni.

* 1. Kasserer

Pt. står der 233.000 kr. på vælgerforeningens konto.

Strier ser listen fra hovedkontoret igennem

* 1. KS

Der har været et arrangement vedr. den juridiske situation mellem Grønland og USA. Der arbejdes på en underforening ”konservative jurister”.

Der er arrangement den 15. maj med Kristian Thulesen Dahl og hans vej til Port of Aalborg.

1. **Debrief opstillingsgeneralforsamling**

Enighed i bestyrelsen om at der var en god gennemgang understøttet af PowerPoint fra formanden. Det har flere deltagere omtalt positivt efterfølgende.

Det blev tydeligt, at der var opbakning fra foreningens medlemmer.

1. **Status KV25 v. Michael**

Der arbejdes med kandidattræning pt. v. Michael og Mette Flauenskjold. Det vil være fint med et fælles kick-off arrangement inden sommerferien. Dette aftales på møde i valgudvalget onsdag den 7.5.

Der er kommet en kandidat til i Storvorde, Niels Jørgen Villadsen. Formanden tager en snak med ham og får ham indplaceret på listen.

1. **Opmærksomhedskampagne v. Michael**

Pjecen er sendt til tryk og vi afventer leveringsdato.

Line sender linket til vores fælles google drev ud til bestyrelsen.

Line skriver mail vedr. pjeceuddeling, som kan komme ud sammen med et billede. Vi håber på at få pjecerne, så de kan blive pakket, og vi kan starte uddeling i weekenden.

1. **Beslutning om økonomiske disponeringer KV25 kandidater**

Michael Thorvig deltog ikke i punktet, da hans kone er med på listen. Christian Strier deltog ikke i punktet, da han er på listen.

Der blev på sidste møde vedtaget en fordeling af midler til KV25. Denne var udgangspunktet for dialogen.

Morten er i gang med oprettelse af ny profil på FB, men der er mange tekniske udfordringer.

Kassereren har udarbejdet forslag til fem forskellige mulige kampagnepakker. Formanden præsenterede tre forskellige forslag til tildeling af ressourcer til de opstillede. Der var enighed om en model, hvor alle opstillede får hjælp, byrådsmedlemmerne får 7000 kr. hver, og de øvrige får 50 valgplakater samt en kampagnejakke til en samlet værdi af 2300,- kr. Der skal bestilles valgplakater inden 1.7, da priserne stiger derefter.

Det er vigtigt, at der tages et fælles billede af alle kandidater for at vise sammenholdet.

1. **Status på arrangementer**

Pt. er der planlagt:

* Medlemsmøde med Mona Juul den 8. maj
* Kandidattræning den 18. maj
* Kandidattræning den 3. juni
* Plakatklistring den 13. maj
* Plakatklistring den 14. maj
  1. Særligt fokus: Grundlovsarrangement

Foreningen har fået forespørgsel om et fælles arrangement sammen med de øvrige borgerlige partier i Aalborg. Vi melder positivt tilbage på dette. Vi ønsker en central placering så tæt på midtbyen som muligt.

Morten Thiessen har booket dagen til deltagelse i arrangement.

1. **Eventuelt**

Næste bestyrelsesmøde er tirsdag den 27. maj. Thorvig og Line deltager via Teams.

Pia vil kontakte div. dameblade mhp. en artikel om tre generationer.